Bederf pa met 'n Vadersdag-ete by Clico-restaurante in Rosebank Bederf pa met 'n Vadersdag-ete by Clico-restaurante in Rosebank
Tyd om pa te bederf
Bederf jou pa en neem hom vir 'n feestelike Vadersdag-middagete of -aandete by die elegante Clico-restaurant in Rosebank, Johannesburg. Dié eetplek is bekend vir sy innoverende gourmet-geregte en plaas die klem op seisoenale, plaaslike en organiese produkte.
Onder die wakende oog van hoofsjef Marnus Scholly sal jou pa 'n ete geniet wat hy nie maklik sal vergeet nie.
Op vanjaar se Vadersdag-spyskaart sal jou pa kan kies uit ertjie-en-ham-sop as eerste gang, daarna volg vark-Kromeski en groente wat in mosterd gepekel is. Vir die tweede gang is daar mossel-en-basiliekruid-risotto, basiliekruidpesto-en-seekos-tuile. Vir die derde gang is daar 'n keuse tussen seebaars (sea bass) met ratatouille-groente, blomkool, groenvrugtesap en kapertjiesous, of die vark-tjop met gesmoorde lensies en perske-en-wortel-puree, bok choy en appelliefie-jus. Die vierde gang bestaan uit heerlike nageregte soos sago met vanielje-en-appelkoos, Crème Anglaise en Koeksisters.
Die koste beloop R385 per persoon vir die viergang-spyskaart, plus R250 per persoon vir die opsionele wyn-paring. Besprekings is noodsaaklik vir Sondag 18 Junie 2017. Bel 011 252 3300 of stuur 'n e-pos aan [email protected]